Golofa pusilla

Golofa pusilla er en bille som hører til familien skarabider (Scarabaeidae) i gruppen skarabider (Scarabaeoidea).

 Utseende 
En middelsstor (ca. 25–30 millimeter), blank hornbille. Den er, som artsnavnet kan tyde på, en av de minste artene i slekten Golofa, og utmerker seg ved å være nokså kontrastrikt farget. Hodet og pronotum er brunsvarte, dekkvingene blankt rødbrune med svarte kanter. Hannen har et langt, krumt horn på hodet og et kort, kraftig horn midt på pronotum, sistnevnte er ofte redusert til en knøl.

 Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

 Utbredelse 
Arten finnes i det nordvestlige Mexico (Sierra Madre Occidental) og er en av de nordligste artene i slekten.

 Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa pusilla Arrow, 1911

 Kilder 
 Generic Guide to New World Scarab Beetles - Golofa 

 Eksterne lenker 

 Bilder av arten 

Kategori:Hornbiller
Kategori:Biller formelt beskrevet i 1911
Kategori:Dyr formelt beskrevet av Gilbert John Arrow
Kategori:Mexicos insekter